Pauli ord

Pauli ord i utsagn som «å si et Pauli ord til en», betyr å si sin ærlige mening til vedkommende, vanligvis en mening som er av det strenge eller kritiske slaget. «Pauli» er den latinske måten å lage genitiv på av navnet Paulus, så Pauli ord ville etter norsk bøyingsmønster ha vært Paulus' ord, eller Paulus sine ord.

Bakgrunnen for begrepet Pauli ord, som skal ha vært benyttet i Norge allerede på begynnelsen av 1600-tallet, regner en med er kapittel 17 i Apostlenes gjerninger i Bibelen. Her blir det skildret hvordan Paulus taler strengt til epikureiske og stoiske vismenn i Athen for at de skal holde seg til den ene og sanne Gud.

 Kilder 
.

Kategori:Bibelske ord og uttrykk
Kategori:Apostlenes gjerninger